als_Latn dik_Latn sag_Latn
Temat Kryesore
- Çela deklaroi se OSHEE-ja ka marrë masat për të evituar radhët në sportele, duke hapur mbi 50 qendra në dy muaj
200 kandidatë për elektricistë testohen me shkrim në kuadër të reformimit të Operatorit të Shpërndarjes së Energjisë Elektrike. Ky grup është përzgjedhur nga faza e selektimit të 1500 aplikimeve, zhvilluar në janar të këtij viti. Kandidatët kanë aplikuar përmes sistemit online në faqen ëeb të shoqërisë. Testimi u zhvillua në ambientet e Qendrës nr. 4 të Formimit Profesional, pranë gjimnazit “Besnik Sykja” në Tiranë, ku i pranishëm për të parë nga afër procesin, ishte edhe administratori i OSHEE-së, Adrian Çela.
“OSHEE-ja nuk është në aksion vetëm për të mbledhur arkëtimet dhe për të luftuar me abuzuesit, por edhe për të ndryshuar rrënjësisht sistemin e menaxhimit dhe mentalitetin e punës së burimet njerëzore. Kompania po mbyll strukturën e re, e cila pritet të miratohet në mars, dhe në këtë kuadër, duke pasur parasysh edhe boshllëqet që kemi me stafin aktual, kemi nisur në janar të 2015-s shpalljen e aplikimeve online për të punuar në OSHEE. Kësaj thirrje iu përgjigjen 1500 vetë, ndërsa sot, pas selektimit, kemi futur në testim 200 kandidatë për elektricistë. Ky proces do të vijojë edhe në ditët në vazhdim, ku nuk përjashtohet edhe testimi i punonjësve aktual”, - tha Çela.
Duke iu përgjigjur interesit të medias, Çela deklaroi se OSHEE-ja ka marrë masat për të evituar radhët në sportele, duke hapur mbi 50 qendra në dy muaj, me orare pune deri në mbrëmje, përfshi edhe në fundjavë. Sipas administratorit, deri më tani janë lidhur 197 mijë aktmarrëveshje mes abonentëve dhe OSHEEsë. “Afati nuk do të ndryshojë. Deri më 28 shkurt kanë mundësi të lidhin marrëveshje me OSHEEnë. Nuk do të ketë më një datë tjetër!”, - u shpreh kreu i OSHEE-së.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn